**Alain Marie Pascal Prost** (Lorette, 24. veljače 1955.) je francuski vozač utrka, najpoznatiji po svojoj karijeru u Formuli 1. Četverostruki F1 prvak, Prost spada među najbolje vozače tog sporta u povijesti; samo su Sebastian Vettel, Juan Manuel Fangio i Michael Schumacher izjednačili ili pretekli Prosta u broju osvojenih prvenstava. Sve od 1987. do 2001. Prost je držao rekord po broju pobjeda u utrkama Formule 1, a pretekao ga je Michael Schumaher nakon svoje pobjede na Velikoj nagradi Belgije 2001. godine. Godine 1999. Prost je proglašen sportašem stoljeća u kategoriji motosportova. 

Prost je otkrio karting u dobi od 14 godina tokom boravka s obitelji na odmoru. Brzo je napredovao kroz juniorske rangove, postavši prvak Francuske i Europe u Formuli 3 prije nego se 1980. godine, sa samo 24 godine, pridružio McLarenovoj F1 momčadi. Debitirao je iste godine u Argentini, osvojivši šesto mjesto, a svoju prvu pobjedu ostvario je 1981. godine u Francuskoj, kao vozač Renaulta. 

Tokom 80-ih i ranih 90-ih, Prost je formirao nekoliko snažnih rivalstava, primarno s Ayrtonom Sennom, ali i s Nelsonom Piquetom i Nigelom Mansellom. Godine 1986. na posljednjoj utrci sezone, Prost je uspio preoteti titulu Williamsovom dvojcu Mansell-Piquet, nakon što je prvi odustao pred kraj utrke, a potonji povučen na preventivni *pit stop*. Godine 1988. Senna se pridružio Prostu u McLarenu te su njih dvojica imali nekoliko kontroverznih okršaja, poput onoga u Japanu 1989. koji je Prostu donio treću titulu. Godinu dana kasnije, ponovo su imali okršaj na istoj utrci, no ovoga je puta Prost, kao vozač Ferrarija, izgubio. Godine 1991. prije kraja sezone, Ferrari je otpustio Prosta, koji te sezone nije ostvario pobjedu, zbog javnih kritika upućenih momčadi. Nakon jednogodišnjeg odmora, Prost se vratio Formuli 1 kao član Williamsa, što je Mansella tada potaklo da se povuče iz tog sporta i prebaci na CART. Prost je 1993. godinu završio kao prvak, nakon čega se konačno povukao iz Formule 1. 

Godine 1997. Prost je preuzeo momčad Ligier, koja je vozila kao Prost Grand Prix sve do bankrota 2002. godine. Prost se trenutno natječe za *Trophée Andros*, francusko natjecanje u utrkama na ledu. 

Prost je bio izrazito elegantan i opušten iza volana, namjerno kopirajući svoje uzore - Jackieja Stewarta i Jima Clarka. Zbog intelektualističkog pristupa utrkama, Prost je dobio nadimak "Profesor", mada osobno nije pretjerano mario za njega. Bio je izrazito vješt u pripremi bolida za utrku te bi često čuvao kočnice i gume na samom početku kako bi mogao bolje završiti utrku. 

| * p
* r
* u
Svjetski prvaci u Formuli 1 |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|     | 

1950.  G. Farina
1951.  J.M. Fangio
1952.  A. Ascari
1953.  A. Ascari
1954.  J.M. Fangio
1955.  J.M. Fangio
1956.  J.M. Fangio
1957.  J.M. Fangio
1958.  M. Hawthorn
1959.  J. Brabham

 | 

1960.  J. Brabham
1961.  P. Hill
1962.  G. Hill
1963.  J. Clark
1964.  J. Surtees
1965.  J. Clark
1966.  J. Brabham
1967.  D. Hulme
1968.  G. Hill
1960.  J. Stewart

 | 

1970.  J. Rindt
1971.  J. Stewart
1972.  E. Fittipaldi
1973.  J. Stewart
1974.  E. Fittipaldi
1975.  N. Lauda
1976.  J. Hunt
1977.  N. Lauda
1978.  M. Andretti
1979.  J. Scheckter

 | 

1980.  A. Jones
1981.  N. Piquet
1982.  K. Rosberg
1983.  N. Piquet
1984.  N. Lauda
1985.  A. Prost
1986.  A. Prost
1987.  N. Piquet
1988.  A. Senna
1989.  A. Prost

 | 

1990.  A. Senna
1991.  A. Senna
1992.  N. Mansell
1993.  A. Prost
1994.  M. Schumacher
1995.  M. Schumacher
1996.  D. Hill
1997.  J. Villeneuve
1998.  M. Häkkinen
1999.  M. Häkkinen

 | 

2000.  M. Schumacher
2001.  M. Schumacher
2002.  M. Schumacher
2003.  M. Schumacher
2004.  M. Schumacher
2005.  F. Alonso
2006.  F. Alonso
2007.  K. Räikkönen
2008.  L. Hamilton
2009.  J. Button

 | 

2010.  S. Vettel
2011.  S. Vettel
2012.  S. Vettel
2013.  S. Vettel
2014.  L. Hamilton
2015.  L. Hamilton
2016.  N. Rosberg
2017.  L. Hamilton
2018.  L. Hamilton
2019.  L. Hamilton

 | 

2020.  L. Hamilton
2021.  M. Verstappen
2022.  M. Verstappen

 |

 |